«Մարզադաշտի կառուցման աշխատանքների ղեկավար էր նշանակվել Կորյուն Հակոբյանը, և հեղինակային խմբում ընդգրկվեցի նաև ես: Մեր խումբը ավելի մեծ էր, բայց եղան տարաձայնություններ և վերջում մնացինք ես, Հակոբյանը և կոնստրուկտոր Էդուարդ Թոսունյանը: Մի հետաքրքիր բան նշեմ. ես սուսերամարտիկ եմ եղել, ընդգրկվել եմ ԽՍՀՄ հավաքականում, Հակոբյանը` ծանրորդ, իսկ Թոսունյանը երկար տարիներ զբաղվել է շախմատով: Կարծում եմ սա էր պատճառը, որ մենք կապված ենք եղել սպորտի ու սպորտային կառույցների հետ»,- նշում է Մուշեղյանը: